EkBass/fiwiki-20250220-pages-articles huggingface dataset:
Point of Entry

Point of Entry on brittiläisen metalliyhtye Judas Priestin seitsemäs studioalbumi. Se julkaistiin helmikuussa 1981. Albumilla on yhtyeen klassikoiksi muodostuneet kappaleet ”Heading Out to the Highway” ja ”Hot Rockin’”. Yhdysvaltain ja Euroopan painoksissa on erilaiset kannet. Kappaleista ”Heading Out to the Highway”, ”Don’t Go” ja ”Hot Rockin’” tehtiin musiikkivideo. Yhtye suuntautui edellisen albumin British Steel myötä enemmän radioystävälliseen ja kaupalliseen tyyliin. Täten Point of Entry oli pettymys monille yhtyeen faneille. Albumi nauhoitettiin Espanjalle kuuluvalla Ibizan saarella, jonne yhtye oli lähtenyt ilman kappaleiden tekemistä etukäteen valmiiksi. == Kappaleet == Kaikki kappaleet kirjoittanut Glenn Tipton, Rob Halford ja K. K. Downing, paitsi ”Thunder Road” jonka kirjoittanut Halford ja Tipton. == Kokoonpano == * Rob Halford – laulu * Ian Hill – bassokitara * Glenn Tipton – kitara * K. K. Downing – kitara * Dave Holland – rummut == Lähteet == == Aiheesta muualla == * Judas Priest Info Pages, tietoa albumin syntymisestä * * Luokka:Vuoden 1981 albumit Luokka:Judas Priestin albumit
Boleyn Ground

Boleyn Ground, joka tunnettiin sijaintinsa mukaan myös nimellä Upton Park, oli jalkapallostadion Upton Parkin kaupunginosassa Lontoossa, Englannissa. Se toimi West Ham Unitedin kotistadionina Vuosina 1904-2016. Vuonna 1904 valmistuneen stadionin katsojakapasiteetti oli 35 647 henkeä. Stadionin yleisöennätys tehtiin 17. lokakuuta 1970, kun West Hamin ja Tottenham Hotspurin kohtaamista seurasi 42 322 katsojaa. West Ham on neuvotellut siirtyvänsä pelaamaan Lontoon olympiastadionille vuonna 2016, ja siirto on myös hyväksytty. Samana vuonna seura myy Boleyn Groundin Galliard Groupille. == Lähteet == == Aiheesta muualla == * Informaatiota stadionista Luokka:Lontoon jalkapallostadionit
Sentinel (panssarivaunu)

Sentinel oli australialainen muunnos yhdysvaltalaisesta M3 Lee -panssarivaunusta toisessa maailmansodassa. == Kehitys == Vuonna 1939 Australian asevoimilla ei ollut nykyaikaisia panssarivaunuja ja siksi sellainen päätettiin suunnitella. Panssarivaunuun otettiin M3 Leen telapyörät sekä tehtiin uusi runko ja torni. Päätykki laitettiin torniin, eikä runkoon kuten M3 Leessä. Vaunu oli valmis vuonna 1941, kun projekti oli kestänyt ”vain” 22 kuukautta. Lyhyestä ajasta huolimatta vaunussa oli hitsattu panssari, eikä pultattua (pultattu panssari suojaa huonommin) ja vaunu oli muutenkin ominaisuuksiltaan hyvä. Tuloksena oli Sentinel AC 1, jonka pääaseena oli 40 millimetrin (2 naulaa) tykki. == Käyttöönotto == Vain pieni määrä AC 1:tä ehdittiin valmistaa ennen kuin huomattiin, että 40 millimetrin tykki oli riittämätön ja että nopea suunnittelu oli aiheuttanut pieniä puutteita. Siksi vaunu piti suunnitella osittain uudelleen. Vaunuun laitettiin myöhemmin 87,6 millimetrin tykki (AC 3). Tykkiä käytettiin jo kenttätykkinä, mutta se ei enää ollut niin tehokas panssarivaunuja vastaan, joten tykki vaihdettiin 76,2 millimetrin tykkiin (AC 4). Vuonna 1943 Midwayn taistelun jälkeen ei ollut enää pelkoa siitä, että Japani valloittaisi Australian. Tehtailla valmistettiin jo tuhansia M4 Shermaneja, joita oli yli tarpeen, joten Sentinelien tuotanto pysäytettiin. == Lähteet == == Aiheesta muualla == Luokka:Australialaiset toisen maailmansodan panssarivaunut Luokka:Australialaiset keskiraskaat panssarivaunut
Hadrosaurus

Hadrosaurus (”iso lisko”) oli kookas kasvinsyöjäsorsalisko, joka eli Pohjois- Amerikassa myöhäisliitukaudella 78–68 miljoonaa vuotta sitten. Hadrosauruksella oli pituutta 10 metriä ja painoa 3,2 tonnia. Tämä hirmulisko liikkui sekä kahdella että neljällä raajalla. == Elintavat == Hadrosaurukset elivät laumoissa, joissa eli eri ikäisiä yksilöitä. Laumoissa eläimet olivat paremmin turvassa teropodeilta. Hadrosauruksella oli kuonossaan iso luukyhmy, jota se käytti äänien tuottamiseen. Ääntelyllä Hadrosaurukset varoittivat toisiaan teropodeilta ja ohjasivat mahdollisesti eksyneet poikaset takaisin laumaan. Huutoja käytettiin kenties myös parittelukutsuina. Hadrosauruksella oli hampaaton nokka, mutta leuoissa oli satoja pieniä poskihampaita. Hampaillaan Hadrosaurus pystyi jauhamaan sitkeämpiäkin kasveja. Hadrosauruksen lähisukulaisia olivat muun muassa Anatotitan, Edmontosaurus ja Kritosaurus. Myöhäisen liitukauden Pohjois-Amerikassa eli samaan aikaan useita Hadrosauridae-heimon dinosauruksia, kuten Corythosaurus, Lambeosaurus, Maiasaura ja Parasaurolophus. Lihansyöjiä alueella eli pienistä Dromaeosauridae- ja Troodontidae-heimojen lajeista isoihin Tyrannosauridae- heimon lajeihin. Lisäksi alueella tavattiin sauropodeja (Alamosaurus), Hypsilophodontidae-heimon lajeja sekä Ankylosauria-, Ceratopsia- ja Pachycephalosauria-osalahkojen dinosauruksia. == Löytäminen == William Parker Foulke löysi kesällä 1858 Hadrosauruksen eräästä savikuopasta New Jerseyn Haddonfieldistä Yhdysvalloista. Anatomian tutkija Joseph Leidy nimesi Hadrosauruksen samana vuonna. Hadrosaurus oli Pohjois-Amerikan ensimmäinen tieteellisesti kuvattu dinosauruksen luuranko. Luokka:Hadrosauridae
Zlib

zlib on Jean-Loup Gaillyn ja Mark Adlerin kirjoittama tiedon pakkaamiseen käytettävä ohjelmakirjasto. Ensimmäinen versio ilmestyi vuonna 1995. Kirjastoa jaetaan ilmaiseksi zlib-lisenssillä. Se on kirjoitettu C-kielellä, ja toimii useilla eri käyttöjärjestelmillä. zlib kehitettiin 1995 PNG-kuvien käsittelyyn tarkoitettua libpng-kirjastoa varten. Se käyttää deflate-algoritmia, joka on LZ77:n (Lempel-Ziv 1977) muunnos. Samaa algoritmia käytetään gzip-ohjelmassa ja ZIP-tiedostoissa. Siitä on tullut de facto -standardi, jota käytetään esimerkiksi Linux-ytimessä, iPhonessa ja PlayStation 3:ssa. Vuonna 2002 zlibista löytyi haavoittuvuus, jolloin tekijät julkaisivat listan lähes 600 ohjelmasta, jotka sisälsivät kirjaston. Mukana olivat Microsoftin Microsoft Office, Internet Explorer, DirectX, Messenger ja Front Page. == zlib-lisenssi == zlib-lisenssi on avoimen lähdekoodin lisenssi, joka on Free Software Foundationin ja Open Source Initiativen hyväksymä sekä yhteensopiva GNU GPL -lisenssin kanssa. == Lähteet == == Aiheesta muualla == * Virallinen sivusto * Luettelo zlibiä käyttävistä ohjelmista Luokka:Ohjelmakirjastot Luokka:Pakkausohjelmat Luokka:Vapaat ohjelmistot
Villa Park

Villa Park on jalkapallostadion Astonissa, Birminghamissa, Englannissa ja se on Aston Villa FC:n kotistadion. Vuonna 1897 avatun stadionin kapasiteetti on 42 573 katsojan suuruinen. Stadionilla on neljän tähden UEFA:n luokitus ja se on isännöinnyt 16 Englannin maajoukkueen maaottelua. Ensimmäinen niistä pelattiin jo vuonna 1899 ja viimeisin vuonna 2005. Villa Parkilla on pelattu maaotteluita kolmella vuosisadalla (1800-luku, 1900-luku ja 2000-luku).http://www.thefa.com/England/SeniorTeam/NewsAndFeatures/Postings/2004/11/England_vHolland_VillaPark.htm Ennen Villa Parkille tuloaan Aston Villa on pelannut kotiotteluitaan Aston Parkissa (1874–1876) ja Perry Barryssa (1876–1897). Stadionilla on myös pitkät perinteet FA Cupin välierien pitopaikkana, yhteensä semifinaaleja "Pride of the Midlandsissa" on pelattu 55 kertaa. Stadionilla on neljä sivua, jotka tunnetaan nimillä Holte End, Trinity Road Stand, North Stand ja the Doug Ellis Stand. Villa Parkilla pelattiin myös Cup-voittajien cupin finaali vuonna 1999. Ottelussa SS Lazio voitti Real Mallorcan numeroin 2–1. Stadionilla pelattiin myös kolme ottelua vuoden 1966 MM-kisoissa ja neljä ottelua vuoden 1996 EM- kisoissa. == Lähteet == == Aiheesta muualla == *Ilmakuva Villa Parkista *Informaatiota stadionista *The Stadium Guide - Villa Park Luokka:Birminghamin urheilu Luokka:Englannin jalkapallostadionit Luokka:Länsi-Midlandsin metropolikreivikunnan rakennukset ja rakennelmat
Bhundu Boys

Bhundu Boys on vuonna 1980 koottu zimbabwelainen yhtye. Sen alkuperäinen keulahahmo oli laulaja Biggie Tembo. Bhundu Boys julkaisi kotimaassaan hitit "Baba Munini Francis", "Wenhamo Haaneti", "Hastisitose" ja "Ndimboze". Yhtye sai pian mainetta myös Euroopan ja Yhdysvaltain maailmanmusiikkipiireissä. Siirryttyään Skotlantiin yhtye sai kannustavaa palautetta mm. Elvis Costellolta ja pääsi lämppäämään Madonnaa. Yhtye jäi vahvaksi 1980-luvun ilmiöksi, ja Biggie Tembo lähti kokoonpanosta vuonna 1990. Bhundu Boys on jatkanut vuodesta 1990 toimintaansa kitaristi Rise Kangonan johdolla. Basisti David Mankaba oli sen ensimmäinen avoimesti HIV-positiivinen jäsen; myös hänen seuraajansa Shepherd Munyama sekä rumpali Shakespeare Kangwena menehtyivät AIDSiin. Mielenterveysongelmista kärsinyt entinen keulahahmo Biggie Tembo hirttäytyi vuonna 1995. == Diskografia == * Chekdusa Chose (1983) * Hupenyu Hwepusi (1984) * Shabini (1986) * Tsvimbodzemoto (1987) * True Jit (1988) * Pamberi (1989) * Live at King Tut's Wah Wah Hut (1990) * Friends on the Road (1993) * Muchiyedza (1997) * The Shed Sessions (2001) Luokka:Zimbabwelaiset yhtyeet Luokka:1980-luvun yhtyeet ja sooloartistit Luokka:1990-luvun yhtyeet ja sooloartistit
White Hart Lane

White Hart Lane oli stadion Tottenhamissa, Lontoossa, Englannissa ja se toimi Tottenham Hotspurin kotistadionina. Joukkue muutti stadionille sen valmistusvuonna 1899. Ensimmäinen ottelu päättyi Spursin 4–1 voittoon Notts Countysta. Ottelua seurasi 4 000 katsojaa. Kapasiteetiltaan stadion oli 36 310 suuruinen. Viimeinen ottelu White Hart Lanella pelattiin 14. toukokuuta 2017, jonka Tottenham voitti Manchester Unitedia vastaan 2–1. White Hart Lanen sijainnille Tottenham rakensi uuden kotistadionin, jonka piti olla valmis kesällä 2018. Uusi Tottenham Hotspur Stadium valmistui lopulta kuitenkin keväällä 2019. Stadionin oli suunnitellut kuuluisa skotlantilainen Archibald Leitch, joka on White Hart Lanen lisäksi suunnitellut useita stadioneita Britanniassa. Yleisöennätys stadionilla tehtiin 5. maaliskuuta 1938, kun 75 038 katsojaa seurasi Tottenhamin ja Sunderlandin välistä FA Cupin ottelua. == Aiheesta muualla == * Stadionin historiaa seuran sivuilla Luokka:Tottenhamin rakennukset ja rakennelmat Luokka:Lontoon jalkapallostadionit
Nothembi Mkhwebane

Peki Emelia Nothembi Mkhwebane (s. 1953) on eteläafrikkalainen muusikko. Mkhwebane syntyi Mpumalangassa lähellä Swazimaan rajaa. Hän menetti vanhempansa jo pikkulapsena ja jäi isovanhempiensa huostaan. Hänellä ei ollut varaa käydä kouluja, joten hän työskenteli isovanhempiensa maatilalla hoitaen lehmiä ja lampaita. Sukulaiset kuitenkin opettivat hänelle musiikkia. Mkhwebane on etnisesti ndebele. Hän on levyttänyt 1980-luvulta lähtien lukuisia maailmanmusiikkialbumeita ja esiintynyt kansainvälisesti Yhdysvalloissa, Euroopassa ja Australiassa. Luokka:Eteläafrikkalaiset muusikot Luokka:Vuonna 1953 syntyneet Luokka:Elävät henkilöt
Wishkah

Wishkah on Yhdysvaltojen Washingtonin osavaltiossa sijaitsevan Chehalisjoen sivujoki. Se on noin 64 kilometriä pitkä. Joen valuma-alue sijaitsee Aberdeenin pohjoispuolella, Washingtonin rannikon tuntumassa Grays Harborin piirikunnan kaukaisilla maaseutualueilla. Joki kulkee piirikunnan läpi, ja yhtyy Aberdeenissa Chehalisjokeen. Nimi Wishkah tulee chehalis-intiaanien sanasta hwish-kahl, joka tarkoittaa haisevaa vettä. Nirvana-yhtyeen viimeinen livealbumi on nimeltään From the Muddy Banks of the Wishkah, joka viittaa aikaan, jolloin Kurt Cobain oman kertomansa mukaan asui kodittomana erään Wishkahjoen sillan alla. Tämä kokemus on myös kappaleen Something in the Way taustalla. Muun muassa Krist Novoselic ja Cobainin elämäkerran kirjoittanut Charles R. Cross ovat kuitenkin sanoneet tämän olleen pitkälti Cobainin kehittämä myytti. Kolmasosa Cobainin tuhkista ripoteltiin jokeen hänen kuolemansa jälkeen. Luokka:Washingtonin joet Luokka:Chehalisin vesistö
Sabenan lennon 572 kaappaus

Sabenan lennon 572 kaappaus tapahtui 8. toukokuuta 1972, kun neljä palestiinalaiseen Musta syyskuu -terroristijärjestöön kuulunutta matkustajaa kaappasi belgialaisen Sabena-lentoyhtiön Wienistä Tel Aviviin matkalla olleen lentokoneen. Kaapparit pakottivat koneen laskeutumaan Tel Avivin lentoasemalle Israeliin.Vuosikirja 72 Sotilashyökkäys kaapattuun koneeseen sivu 101 KG Bertmark Kustannus Oy Kaappaajat vaativat 108 terroristin vapauttamista Israelin vankiloista. Mikäli vaatimuksiin ei suostuttaisi, uhkasivat kaappaajat räjäyttää koneen matkustajineen. Neuvotteluihin osallistui kansainvälinen Punainen Risti ja Israelin viranomaiset, joita johti puolustusministeri Moshe Dayan. Neuvottelujen ohessa Dayan suunnitteli koneen valtausta, vapautusoperaatio Isotooppia. 9. toukokuuta kello neljä aamulla 16 Ehud Barakin johtamaa Sayeret Matkal -kommandosotilasta lähestyi lentokonetta. Valkoisiin haalareihin pukeutuneet kommandot esiintyivät lentokonemekaanikkoina ja vakuuttivat kaapparit siitä, että kone tarvitsi huoltoa. Kommandot ryntäsivät koneeseen ja valtasivat sen kymmenessä minuutissa surmaten kaksi terroristia, kaksi otettiin vangiksi. Yksi kommandoista oli silloin 23-vuotias Benjamin Netanjahu, joka haavoittui toisen kommandon vahingonlaukauksesta. Kolme matkustajaa haavoittui valtauksessa, ja yksi heistä kuoli myöhemmin vammoihinsa. Operaatio oli ensimmäinen onnistunut kaapatun matkustajakoneen valtausIsraeli Special Forces History, Jewish Virtual Library. American-Israeli Cooperative Enterprise, 2009.. Kaksi naispuolista terroristia sai elinkautisen vankeusrangaistuksen, mutta heidät vaihdettiin Libanonin sodan jälkeen israelilaisiin sotavankeihin. Kaapattu kone jatkoi vielä viisi vuotta Sabenan käytössä, kunnes Israel Aircraft Industries osti sen. Myöhemmin se myytiin Israelin ilmavoimille, joka käytti sitä vuosia useimpiin pitkän matkan operaatioihinsa osallistuneena vakoilukoneena. == Lähteet == Luokka:Vuoden 1972 terrori-iskut Luokka:Lentokonekaappaukset
Egersund

Egersund on rannikkokaupunki Rogalandin läänissä lounais-Norjassa. Kaupungissa oli vuonna 2006 13 418 asukasta, joista 9 528 asui keskustassa. Kaupungin pinta-ala on kuusi neliökilometriä. Egersund sai kaupunkioikeudet 18. heinäkuuta 1798. Egersundin kunta perustettiin 1. tammikuuta 1838. Se yhdistyi ympäröivän Eigersundin kunnan kanssa 1. tammikuuta 1965. Egersundissa on yksi Norjan parhaista luonnonsatamista, ja se on maan toiseksi suurin kalasatama. Monilla tunnetuilla yhtiöillä on toimisto Egersundissa. Valtaosa kaupungin teollisuudesta keskittyy merenkulkuun. Ihmisiä on asunut Egersundin seudulla kivikaudelta lähtien. Alueella on muutamia noin 2 500 vuotta vanhoja asutuksia. Nimi Egersund tulee Eigerøyn ja mantereen välisen salmen muinaisnorjan kielisestä nimestä Eikundarsund. Nimi on yksi vanhimmista paikannimistä Norjassa. Se esiintyy muodossa ”Eikunarsund” islantilaisen Snorri Sturlusonin 1200-luvulla kirjoittamassa Pyhän Olavin saagassa. Vuoden 1000 tienoilla Olavin laivasto oli usein Egersundissa. Egersundissa on riehunut tulipalo kolmesti, vuosina 1843, 1859 ja 1862. Egersundista on laivayhteys Hanstholmiin Tanskassa sekä Stavangeriin. Rautatie Oslosta ja Kristiansandista Stavangeriin kulkee myös kaupungin kautta. == Media == Paikallislehti Dalane Tidende ilmestyy kolmesti viikossa. == Aiheesta muualla == *Egersund *Eigersund Luokka:Norjan kaupungit Luokka:Norjan taajamat Luokka:Eigersund
Emilio Salgari

Emilio Salgari (21. elokuuta 1862 Verona – 25. huhtikuuta 1911 Torino) oli italialainen kirjailija, joka tunnetaan Sandokan-romaaneistaan. Vaikka hänen teoksensa ovat hyvin tunnettuja italiaa, espanjaa ja portugalia puhuvissa maissa, niitä on vasta viime vuosina käännetty englanniksi. Suomeksi Salgarin kirjoja ei ole julkaistu, paitsi sarjakuvaversio Musta merirosvo (1978). ==Elämä== Emilio Salgari syntyi Veronassa vuonna 1862. Kun hänen haaveensa laivastoupseerin virasta kariutuivat, hän ryhtyi kirjoittamaan tyydyttääkseen seikkailun ja tutkimusmatkailun haluaan. Hänen yli kahdensadan seikkailutarinansa päähenkilöt ovat vaihtelevista kulttuuritaustoista ja seikkailevat eksoottisissa ympäristöissä. Vaikka Salgaria usein nimitetään Italian Jules Verneksi, hänen teoksensa ovat jääneet maailmanlaajuisesti vähemmän tunnetuiksi. Vernen teoksiin verrattuna Salgarin kirjat sisältävät myös vähemmän tieteellisiä osa-alueita ja keskittyvät seikkailun tunnelman luomiseen. Vaikka Salgarin kirjoja myytiin miljoonia kappaleita, hänen huono liikeälynsä saattoi hänet lopulta velkaantumaan, minkä seurauksena hän teki itsemurhan vuonna 1911. Jopa hänen viimeinen tekonsa heijasti Salgarin kiinnostusta vieraisiin kulttuureihin, sillä hän surmasi itsensä entisaikojen samuraiden tapaan viiltämällä vatsansa ja kurkkunsa auki. Joitakin hänen teoksiaan julkaistiin vielä hänen kuolemansakin jälkeen. ==Emilio Salgarin kirjoja== ===Malesian merirosvot -sarja (Sandokan)=== * I Misteri della Jungla Nera (Mustan viidakon mysteeri) (1895) * Le tigri di Mompracem (Mompracemin tiikerit) (1900) * I pirati della Malesia (Malesian merirosvot) (1896) * Le due tigri (Kaksi tiikeriä) (1904) * Il Re del Mare (Meren valtias) (1906) * Alla conquista di un impero (Taistelu valtakunnasta) (1907) * Sandokan alla riscossa (Sandokan iskee takaisin) (1907) * La riconquista del Mompracem (Paluu Mompracemille) (1908) * Il Bramino dell'Assam (Valheellinen brahmiini) (1911) * La caduta di un impero (Valtakunta sortuu) (1911) * La rivincita di Yanez (Yanezin kosto) (1913) ===Karibian merirosvot -sarja=== * Il Corsaro Nero (Musta merirosvo) (1898) * La regina dei Caraibi (Karibian kuningatar) (1901) * Jolanda, la figlia del Corsaro Nero (Jolanda, mustan merirosvon tytär) (1905) * Il figlio del Corsaro Rosso (Punaisen merirosvon poika) (1908) * Gli ultimi filibustieri (Viimeiset merirosvot) (1908) ==Aiheesta muualla== *Englanninkielisen kustantajan sivut Luokka:Italialaiset kirjailijat Luokka:Itsemurhan tehneet Luokka:Vuonna 1862 syntyneet Luokka:Vuonna 1911 kuolleet
Jamaica

Jamaica tarkoittaa muun muassa seuraavia: *Jamaika (engl. Jamaica), saari ja valtio Karibialla * "Jamaica", Robertinon kappale vuodelta 1962 ;Britannian kuninkaallinen laivasto *HMS Jamaica (1710) 14-tykkinen sluuppi *HMS Jamaica (1744) 14-tykkinen sluuppi *HMS Jamaica (1779) 16-tykkinen sluuppi *HMS Jamaica (1796) 26-tykkinen kuudennen luokan alus *HMS Jamaica (1825) 52-tykkinen neljännen luokan alus *HMS Jamaica (44) Crown Colony -luokan risteilijä
Going for the One

Going for the One on brittiläisen progeyhtyeen Yesin kahdeksas studioalbumi vuodelta 1977. Levyllä oli uudelleen mukana vanha tuttu kosketinsoittaja Rick Wakeman, joka erosi Tales from Topographic Oceans -kiertueen jälkeen. Relayer- albumilla ja kiertueella soittanut Patrick Moraz erosi yhtyeestä epäselvissä olosuhteissa äänitysten alla, mutta ne päätettiin silti aloittaa. Steve Howen mukaan Moraz halusi viedä musiikkia jazz- voittoisempaan suuntaan ja että Morazista tuntui, etteivät ideat toimineet yhteen. Edelleen Howe kertoo, että asiota yritettiin saada toimimaan.Howe, Steve:All My Yesterdays Omnibus Press, 2020, ISBN 978-1-785581-79-3 Sessioavuksi pyydettiin lopulta Rick Wakeman, joka kuultuaan materiaalin päätti liittyä takaisin. Helsingin Sanomien aikalaisarvostelussa (tekijänä Markku Fagerlund ja/tai Kalle Heikkinen) kirjoitettiin Yesin palanneen tämän albumin myötä huipulle, mikä katsottiin suurelta osin Rick Wakemanin paluun ansioksi. Albumi on paluu lyhyempiin sävellyksiin Tales from Topographic Oceans ja Relayer-albumien laajoista kokonaisuuksista, joskin päätöskappale “Awaken” on totutummin yli 15-minuuttinen sävellys. Helsingin Sanomien kriitikko Samuli Tiikkaja on kirjoittanut siitä artikkelin otsikolla “Enemmän on enemmän”. Hänen mukaansa siinä on kysymys “yhdestä kaikkien aikojen komeimmista progekappaleista”. Hänen mukaansa Yhtye sai levyltä sille harvinaisen Britannian Top 10 singlehitin kappaleesta "Wonderous Stories". Albumi nousi Suomessa sijalle 17. heinäkuussa 1977.Pennanen, Timo: Sisältää hitin. Levyt ja esittäjät Suomen musiikkilistoilla vuodesta 1972. Otava 2006. ISBN 978-951-1-21053-5. Steve Howe teki Renaissance-yhtyeestä tunnetun Annie Haslamin kanssa vuonna 1995 version "Turn of the Century" -kappaleesta Yes-tribuuttialbumille Tales from Yesterday: Yes Tribute.Albumi Tales from Yesterday: Yes Tribute - Magna Carta 9003 1995 Puolen tusinan Roger Deanin tekemän Yes-levykannen jälkeen Going for the One -albumin kansi on Hipgnosis-taiteilijaryhmän tekoa. ==Kappaleet== # Going for the One (Jon Anderson) – 5:32 # Turn of the Century (Jon Anderson / Steve Howe / Alan White) – 7:56 # Parallels (Chris Squire) – 5:53 # Wonderous Stories (Jon Anderson) – 3:49 # Awaken (Jon Anderson / Steve Howe) – 15:31 ==Jäsenet== * Jon Anderson − laulu, lyömäsoittimet, harppu * Steve Howe − sähkö- ja akustinen kitara, lap steel -kitara, laulut * Rick Wakeman − piano, koskettimet, Polymoog * Chris Squire − bassot, laulut * Alan White − rummut, lyömäsoittimet ==Lähteet== Luokka:Vuoden 1977 albumit Luokka:Yesin albumit
Peaches Geldof

Peaches Honeyblossom Geldof (16. maaliskuuta 1989 Lontoo – 7. huhtikuuta 2014) oli brittiläinen televisiopersoona ja malli. Hän oli irlantilaisen laulaja- lauluntekijä Bob Geldofin ja brittiläisen televisiojuontaja Paula Yatesin tytär. Peaches Geldofilla on kaksi siskoa, Fifi ja Pixie, sekä siskopuoli Tiger. Hän tuli julkisuuteen Peaches Geldof: Teenage Mind -tositelevisio- ohjelman myötä vuonna 2005. Sarja sai jatkoa nimellä Peaches Geldof: Teen America, joka esitettiin Britanniassa Sky One -kanavalla vuonna 2006. Geldof myös kirjoitti kolumneja ja artikkeleja The Daily Telegraph- ja ELLEgirl- lehtiin. Vuonna 2006 Tatler listasi Geldofin vuoden kymmenen tärkeimmän muoti- ikonin joukkoon. Geldof meni 5. elokuuta 2008 naimisiin muusikko Max Drummeyn kanssa Las Vegasissa. Pari ilmoitti eronneensa 7. helmikuuta 2009. Drummey kertoi jälkikäteen, että avioliitto oli ollut pelkkä julkisuustemppu. 8\. syyskuuta 2012 Geldof meni naimisiin S.C.U.M-yhtyeen laulajan Thomas Cohenin kanssa. Parilla oli kaksi lasta, pojat Astala ja Phaedra. === Kuolema === Huhtikuussa 2014 Peaches Geldof kuoli äkillisesti kotonaan Wrothamissa, Kentissä. Hän oli kuollessaan 25-vuotias. Kuolinsyyksi epäiltiin julkisuudessa muun muassa ylenmääräistä laihduttamistaDramaattiset kuvat - oliko superlaihdutus syynä Peaches Geldofin kuolemaan? 7 päivää Viihdeuutiset 08.04.2014. Kuolemansyyn tutkijan mukaan kuolemaan vaikutti ainakin heroiinin yliannostus.Brittilehti: Peaches Geldof seurasi äitinsä jalanjälkiä - kuolinsyy yliannostus Iltalehti, Uutiset Ulkomaat, 1.5.2014, alkup. lähteet The Times, Daily MailPoliisi vahvisti: Heroiini näytteli roolia Peaches Geldofin kuolemassa MTV3 uutiset ukomaat 1.5.2014 Geldofin äiti oli ilmeisesti vahingossa kuollut heroiiniin, ja Geldof kertoi viimeisessä haastattelussaan muistuttavansa äitiäänPeaches Geldof pui lapsuuden traumoja viimeiseksi jääneessä haastattelussaan MTV3 uutiset viihde 14.4.2014. Geldof latasi ennen kuolemaansa äitinsä kuvan InstagramiinPoliisilta lisätietoja Peaches Geldofin yllättävästä kuolemasta MTV3 uutiset viihde 8.4.2014. == Lähteet == == Aiheesta muualla == * Luokka:Brittiläiset julkisuuden henkilöt Luokka:Brittiläiset mallit Luokka:Vuonna 1989 syntyneet Luokka:Vuonna 2014 kuolleet
Yunnan (tee)

Yunnan-tee tarkoittaa Lounais-Kiinan Yunnanin maakunnan alueilla tuotettua teetä. Yunnania pidetään etenkin kiinalaisessa teetutkimuksessa teepensaan alkukotina. Esimerkiksi Xishuangbannan trooppisilla vuoristoalueilla kasvaa yhä satoja vuosia vanhoja villejä teepuita. Alueen trooppiset metsät voivat kohota 2 000 metrin korkeudelle merenpinnasta. Ilmasto on lauhkea ja kostea; kesät ovat kuumia ja talvet leutoja. Vuotuinen sademäärä tyypillisesti 1 000–2 000 millimetriä. Maaperä on punaista ja siinä on runsaasti orgaanisia aineksia. Seutua pidetään ihanteellisena teenviljelylle. ==Yunnanin teealueen teet== Toisissa asiayhteyksissä ilmaisu Yunnanin tee tarkoittaa alueen teetyyppien (erityisesti pu’er-teen tai musta teen) tuotantoalueita Yunnanissa ja näillä alueilla valmistettua teetä. Seudulla on tuotettu myös vihreää teetä ja kahvia ja etenkin kahvintuotanto on kilpaillut Yunnanin teen kanssa samoista viljelyalueista. ===Puer=== Perinteisemmän pu’er-teen tuotantoalueet sijoittuvat Yunnanin maakunnan länsi- ja eteläosiin, erityisesti Xishuangbannan ja Pu’erin prefektuurien vuoristoalueille, sekä Dehongin, Lincangin ja Wenshanin seuduille. ===Yunnanin mustat teet=== Mustan teen tuottaminen alkoi Yunnanissa 1900-luvun alkupuolella. Siitä huolimatta eräät maailman parhaat mustat teet tuotetaan alueella. Esimerkin Yunnanin teealueen laadukkaasta mustasta teestä tarjoaa Yunnan Hong Gong Fu ("Yunnanin suuri punainen (tee)"), jota saadaan Yunnan Da Ye -teepensaista. Merkintä Gong Fu on varattu alueen laadukkaammille teille. Yunnanin musta tee menee erityisesti ulkomaanvientiin. Dianhong-tee on kiinalaista mustaa teetä Yunnanin alueelta. Arvostettua Dianhongia tuotetaan muun muassa Lincangn prefektuuritason kaupungin Fengqingin piirikunnassa Yunnanin länsiosassa. Maultaan Dianhong-tee on täyteläistä ja pehmeää. Koska Yunnan ei sijaitse kaukana Intian Assamista, ei ole yllätys, että Dianhong-teellä on samanlainen luonne kuin Assam-teellä. Sitä on kutsuttu myös teemaailman vastineeksi mokkakahville. Parhaimmassa Dianhongissa on voimakas, pehmeä ja aavistuksen verran pippurinen maku, joka ei ole verrattavissa mihinkään muuhun teelaatuun. Teen maku säilyy pitkään suussa juomisen jälkeen. Dianhong-tee sopii hyvin aamiaisteeksi. Heikompilaatuiseen teehen voi halutessa lisätä hieman maitoa. == Katso myös== * Lincangin prefektuuri, jonka Fengqingin teealue on tunnettu dianhongin tuotannostaan. ==Lähteet== ===Muut lähteet=== Näihin lähteisiin ei viitata. Siksi jää epäselväksi, mitkä sisällöt pohjautuvat mihinkin kohtiin teoksissa. * Nihtinen, Pekka: Kiinalainen teekirja. Memfis Books, 2004. * Pettigrew, Jane: Tea. Chartwell Books, 1999. Luokka:Musta tee Luokka:Yunnan Luokka:Kiinalaiset juomat
Seurakoira

Seurakoirina voi pitää kaikkia niitä rotuja, jotka eivät ole käyttökoiria, kuten palveluskoirat ja virkakoirat. Seurakoirat on kehitetty joko ulkonäön perusteella tai suorittamaan jotain erikoistehtävää. Tietyt seurakoirarodut on alun perin kehitetty käyttökoiriksi. Esimerkkinä on tiibetiläinen lhasa apso, jota käytettiin temppeleissä vahtikoirana ja hyvän onnen tuojana. Kiinalaisella shih tzulla oli samanlaisia tehtäviä. Lisäksi sitä pidettiin leijonajumalan kuvana. Dalmatiankoiralla oli käytännönläheisempi tehtävä, sitä pidettiin matkoilla juoksemassa vaunujen mukana ja pelottamassa maantierosvoja. Dalmatiankoira saattaa polveutua pointterista. Chow chow on peräisin Mongoliasta 3000 vuoden takaa, jolloin sitä käytettiin sotakoirana. Myöhemmin sitä käytettiin Kiinassa ja naapurimaissa lihan- ja turkiksentuotantoon. Kaukoidässä ja Koreassa syödään vieläkin chow chown tyyppisiä punaisia koiria. Cavalierkingcharlesinspanielin kantarotu oli alun perin lintukoira ennen kuin siitä jalostettiin nykyinen seurakoira. Villakoirat ovat nykyisin suosittuja seurakoiria, mutta alkuaan ne olivat metsästyskoiria, jotka hakivat riistaa vedestä. Englanninbulldoggi kehitettiin julmaa härkä-koirataistelua varten, jota harjoitettiin vielä 1300-luvulla. Uusimpia rotuja on Amerikassa kehitetty bostoninterrieri, jonka kasvatus alkoi 1850-luvulla. Useimmat suurten näyttelyiden parhaat koirat ovat seurakoiraryhmästä. Seurakoirat ovat voittaneet vuosittain järjestettävän maineikkaan Cruftsin koiranäyttelyn vuodesta 2000 lähtien kuusi kertaa. == Lähde == * *
Afrikanpussitiainen

Afrikanpussitiainen (Anthoscopus caroli) on pieni pussitiaisten heimoon kuuluva varpuslintu. Lajin nimesi Richard Bowdler Sharpe 1871. == Koko ja ulkonäkö == Linnun pituus on noin 9 cm. Väritykseltään se on päältä harmaa ja alapuolelta vaaleankeltainen. Posket ja silmäkulmanjuova ovat valkoiset. Nokka on tumma, lyhyt ja teräväkärkinen. Sukupuolet ovat samanvärisiä. Lajista tunnetaan 5 alalajia. Linnut ovat huomaamattomia muulloin paitsi pesinnän jälkeen, jolloin ne liikkuvat poikueittain kutsuen toisiaan korkeilla äänillä. == Esiintyminen == Afrikan keski-ja kaakkoisosat Ugandasta ja Angolasta Etelä- Afrikan pohjoisosiin. Laji on yleinen ja elinvoimainen. == Elinympäristö == Erilaiset metsät. == Lisääntyminen == Pesä on kasvien kuiduista taitavasti rakennettu oksasta riippuva pussi tai kori, jonka lentoaukko sijaitsee pesän yläosassa ikään kuin putken päässä. Valkoisia munia on 4–6. == Ravinto == Hyönteissyöjä. == Lähteet == * Alderton, David & Barrett, Peter 2006: Birds of the World. – Southwater. China. === Viitteet === Luokka:Pussitiaiset
Wolfgang Schmidt

Wolfgang Schmidt (s. 16. tammikuuta 1954 Berliini) on saksalainen yleisurheilija, jonka päälaji oli kiekonheitto. Hän on Euroopan mestari ja olympiahopeamitalisti. Itä-Saksaa uransa huippuvuosina edustanut Schmidt saavutti hopeaa Montréalin 1976 olympialaisissa tuloksella 66,22 m. Hän hävisi Yhdysvaltain Mac Wilkinsille 1,28 metrin erolla.Wallechinsky, s. 107 Prahan EM-kilpailuissa 1978 hän voitti kiekonheitossa kultaa tuloksella 66,82 m. Samojen kisojen kuulantyönnössä hän sai tuloksella 20,30 m pronssia sen jälkeen, kun alun perin toiseksi sijoittunut Jevgeni Mironov oli hylätty dopingin käytön vuoksi.Siukonen & Ahola, s. 137 Neljä vuotta aiemmin Rooman EM-kilpailuissa 1974 Schmidt sijoittui kiekonheitossa kahdeksanneksi tuloksella 59,56 m.Siukonen & Ahola, s. 123 Elokuussa 1978 Schmidt teki Itä- Berliinissä kiekonheiton maailmanennätyksen 71,16 m. Ennätys säilyi hänen nimissään toukokuuhun 1983 saakka.Butler, s. 472 Universiadeissa Schmidt voitti kiekonheiton Méxicossa 1979 tuloksella 60,78 m.Butler, s. 272, 274 Schmidt joutui 1980-luvun alussa vankilaan mielipiteidensä vuoksi ja hänen urheilu-uransa keskeytyi moneksi vuodeksi. Hän pääsi siirtymään Länsi-Saksaan vuonna 1987 ja ylitti vuonna 1989 jälleen 70 metrin rajan tuloksellaan 70,92 m.Siukonen & Ahola, s. 183 Hän sai edustaa Länsi-Saksaa Splitin EM- kilpailuissa 1990 ja saavutti kiekonheitossa pronssia tuloksella 64,10 m.Siukonen & Ahola, s. 206 ==Lähteet== * * * ===Viitteet=== Luokka:Itäsaksalaiset kiekonheittäjät Luokka:Itäsaksalaiset kuulantyöntäjät Luokka:Saksalaiset kiekonheittäjät Luokka:Itäsaksalaiset olympiamitalistit Luokka:Vuonna 1954 syntyneet Luokka:Elävät henkilöt
Tyttö ja hattu

Tyttö ja hattu on Aarne Tarkaksen ohjaama vuonna 1961 valmistunut romanttinen, höyhenenkevyeksi luonnehdittu musiikkikomedia. Elokuva on kolmas Pirkko Mannolan ja Esko Salmisen yhteinen elokuva ja Salmisen suurin siihenastinen rooli Taustaa. Viitattu 1.2.2012.. Pirkko Mannola laulaa elokuvassa muutamia kappaleita, jotka on mahdollista kuulla hänen esittäminään vain tässä elokuvassaPajukallio, Arto: Elokuvat. Helsingin Sanomat 1.2.2012, s. D 9.. Elokuvaa on kuvattu myös Linnanmäellä. Laulujen sanat ovat Reino Helismaan ja Sauvo Puhtilan. Katsojaluvut olivat keskitasoa parempia. == Juoni == 19-vuotias Mirja lähtee isoäidin sulkahattu päässä etsimään onnea. Mirja huomaa pian nuoren ekonomi Ilmari Kososen ja hänen isänsä. Ilmarilla on hyvät suhteet Mirjaan, toisin kuin isällä. Isä raivostuu Mirjaan, ja he lähtevät pois paikalta. Mirja pettyy ja tapaa kaikenlaista väkeä, kunnes tapaa tähtikiertueen johtajan Taavetti Moilasen, joka esiintyy nimellä David Moulin. Hän ja hänen vaimonsa pitävät Mirjalle majoituspaikkaa. Mirja pääsee mukaan sirkukseen, mutta yhtäkkiä Ilmari ja säveltäjäpariskunta sekä muut henkilöt sekaantuvat juttuun. ==Näyttelijät== ==Arviot== Aikalaisarvioijista Heikki Eteläpää (Uusi Suomi) antoi elokuvalle varovaista kiitosta: ”...pääparin asenteettomuus ja luontevuus kuuluu Tytön ja hatun myönteisiin puoliin”. Yleisesti kuitenkin oltiin samalla linjalla kuin Modest Savtschenko (Kansan Uutiset): komediassa ei ole huumoria. Lehdistöarvio. Viitattu 29.4.2014. Myöhemmätkään kriitikot eivät yleensä ole arvostaneet elokuvaa, joskin Hannes Häyrinen on saanut kiitosta mainiosta säveltäjäkarikatyyristäPäivän elokuvia, Tv-maailma 4/2012, s. 37.. Eräässä arviossa todetaan, että elokuvassa on typeryydestään huolimatta ”tiettyä tarkasmaista kepeyttä”.HWR: Tyttö ja hattu, Viikon tv-elokuvia, Tv-maailma 16-17/2014, s. 18. == Lähteet == Luokka:Aarne Tarkaksen ohjaamat elokuvat Luokka:Suomalaiset komediaelokuvat Luokka:Suomalaiset musiikkielokuvat Luokka:Suomalaiset mustavalkoelokuvat Luokka:Vuoden 1961 suomalaiset elokuvat
Luettelo uskonnonfilosofeista

Luettelo tunnetuista uskonnonfilosofeista __NOTOC__ == A == * Pierre Abélard * Abhinavagupta * Marilyn McCord Adams * Robert M. Adams * Adi Shankara * William Alston * Anselm Canterburylainen * Alfred J. Ayer * Al-Ghazali * Aristoteles * Augustinus * Avicebron * Avicenna == B == * Ian Barbour * Basava * Walter Benjamin * Anicius Manlius Severinus Boethius * Giordano Bruno * Joseph Butler == C == * G. K. Chesterton * Samuel Clarke * Anne Conway * William Lane Craig == D == * D. T. Suzuki * Jacques Derrida * René Descartes * Pseudo-Dionysios Areopagita * Dogen Zenji == E == * Mircea Eliade * Ralph Waldo Emerson * Epikuros * Erasmus Rotterdamilainen == F == * Filon Aleksandrialainen * Antony Flew == G == * Saadia Gaon * Siddharta Gautama * Gersonides * Avicebron * Al-Ghazali * Fethullah Gülen == H == * Yehuda Halevi * Johann Georg Hamann * Charles Hartshorne * Georg Wilhelm Friedrich Hegel * Herakleitos * John Hick * David Hume == I == * Peter van Inwagen * Allama Iqbal == J == * William James == K == * Immanuel Kant * Søren Kierkegaard * Kungfutse * Jonathan L. Kvanvig == L == * Brian Leftow * Gottfried Leibniz == M == * J. L. Mackie * Madhva * Salomon Maimon * Maimonides * Jacques Maritain * Michael Martin * Herbert McCabe * Dmitri Merežkovski * Mi-la-ras-pa * Basil Mitchell == N == * Nagarjuna * Guru Nānak * Seyyed Hossein Nasr * Friedrich Nietzsche * Kitarō Nishida == L == * Laozi == O == * Rudolf Otto == P == * William Paley * Blaise Pascal * D. Z. Phillips * Alvin Plantinga * Platon * Plotinos == R == * Ramakrishna * Ramanuja == S == * Salomo * Friedrich Schleiermacher * Frithjof Schuon * Duns Scotus * Ninian Smart * Vladimir Solovjov * Janet Martin Soskice * Baruch Spinoza * Melville Y. Stewart * Eleonore Stump * Emanuel Swedenborg * Richard Swinburne == T == * Charles Taliaferro * Paul Tillich * Tuomas Akvinolainen * Denys Turner == V == * Peter Vardy * Vasubandhu * Vivekananda == W == * Alfred North Whitehead * Nicholas Wolterstorff Uskonnonfilosofit Uskonnonfilosofit Filosofit
Stuttgartin yliopisto

thumb|Yliopiston opiskelija-asuntoja Vaihingenissa. Stuttgartin yliopisto () on teknillisesti suuntautunut julkinen yliopisto Baden-Württembergin pääkaupungissa Stuttgartissa. Yliopistossa on kymmenen tiedekuntaa. Siellä opiskeli vuonna 2021 noin 21 000 (25 000) opiskelijaa ja työskenteli 5 500 (4 800) työntekijää. Yliopiston vuosibudjetti oli 585 miljoonaa euroa (2021). Oppilaitos perustettiin vuonna 1829 nimellä Vereinigte Real- und Gewerbeschule. Vuonna 1890 siitä tuli teknillinen korkeakoulu, Technische Hochschule. Nykyisellä nimellään se on ollut vuodesta 1967 lähtien.Historie Universität Stuttgart. Viitattu 31.7.2022 Kiinalainen ARWU-yliopistoranking arvioi Stuttgartin yliopiston tieteellisten näyttöjen perusteella maailman huippuyliopistojen listalla 2021 sijaluokkaan 301–400. == Tiedekunnat == * Arkkitehtuurin ja kaupunkisuunnittelun tiedekunta (Architektur und Stadtplanung) * Rakennus- ja ympäristötekniikan tiedekunta (Bau- und Umweltingenieurwissenschaften) * Kemian tiedekunta (Chemie) * Geo- ja biotieteiden tiedekunta (Geo- und Biowissenschaften) * Informatiikan, elektroniikan ja informaatiotekniikan tiedekunta (Informatik, Elektrotechnik und Informationstechnik) * Ilma- ja avaruustekniikan ja geodesian tiedekunta (Luft- und Raumfahrttechnik und Geodäsie) * Konetekniikan tiedekunta (Maschinenbau) * Matematiikan ja fysiikan tiedekunta (Mathematik und Physik) * Filosofis-historiallinen tiedekunta (Philosophisch-Historische Fakultät) * Talous- ja sosiaalitieteiden tiedekunta (Wirtschafts- und Sozialwissenschaften ) ==Lähteet== == Aiheesta muualla == * Viralliset sivut luokka:Saksan yliopistot Luokka:Stuttgart
Find (Unix)

find on eräs Unixin komennoista, jolla voidaan etsiä halutunlaisia tiedostoja tiedostojärjestelmistä. find toimii tiedostojärjestelmässä oletusarvoisesti rekursiivisesti toisin kuin esimerkiksi ls -komento. Ohjelman toiminta on määritelty POSIX- standardissa.https://pubs.opengroup.org/onlinepubs/009695399/utilities/find.html Ohjelma on kehitetty Unixin Programmer's Workbench -julkaisua (PWB/UNIX) varten. Ohjelman kehitti Dick Haight, joka kehitti myös cpio ja expr-ohjelmat. ==Esimerkkejä== Etsii kaikki järjestelmän tiedostot ja tulostaa niiden nimet kokonaisine polkuineen: find / -print Etsii kaikki työhakemistossa olevat alihakemistot muttei suorita hakuja rekursiivisesti niiden sisällä: find . -type d ! -name \. -prune -print Etsii kaikki työhakemiston tiedostot tai hakemistot, joissa on asetettuna ryhmälle tai muille käyttäjille kirjoitusoikeus: find . -perm +0022 -print Etsii ""-merkkien sisällä olevaa tekstiä tiedostojen sisältä: find . -type f -exec grep -i "phrase to find" {} \; -print == Lähteet == == Aiheesta muualla == * find(1) - Linux man page Luokka:Unix- ohjelmat
Allyylipropyylidisulfidi

Allyylipropyylidisulfidi on orgaaninen yhdiste (disulfidi), joka on normaaliolosuhteissa palavaa olomuodoltaan vaaleankeltaista nestettä, jolla on pistävän ärsyttävä sipulin kaltainen haju. Sen kemiallinen kaava on C6H12S2 ja rakennekaava CH2=CHCH2SSCH2CH2CH3. Allyylipropyylidisulfidista käytetään myös nimityksiä 2-propenyylipropyylidisulfidi, propyyliallyylidisulfidi ja sipuliöljy. Allyylipropyylidisulfidin moolimassa on 148,28 g/mol, sulamispiste −15 °C, kiehumispiste (2,1 kPa:n paineessa) 66–69 °C, tiheys 0,9 g/cm3 , leimahduspiste 56 °C ja CAS-numero 2179-59-1. Allyylipropyylidisulfidi ei liukenee veteen, mutta liukenee asetoniin. Allyylipropyylidisulfidi on sipulin ja valkosipulin eteerisen öljyn pääaineosa. Allyylipropyylidisulfidia saadaan erotettua valkosipulista vesihöyrytislauksella. Allyylipropyylidisulfidin aineenvaihdunta ei tunneta kovin hyvin, mutta on arveltu sen orgaanisena disulfidina voivan osallistua solujen tioliyhdisteiden (mm. glutationi (C10H17N3O6S) ja kysteiini (C3H7NO2S)) hapetus-pelkistysreaktioihin. == Ympäristö- ja terveysvaikutukset == Allyylipropyylidisulfidi ärsyttää silmiä, ihoa ja hengitysteitä. Palaessaan aineesta muodostuu rikin oksideja. Työssä orgaanisena liuottimena allyylipropyylidisulfidin altistumisen katsotaan työministeriön päätöksen 1044/1991 mukaan aiheuttavan vaaraa perimälle, sikiölle tai lisääntymiselle. == Lähteet == * * Kemian työsuojeluneuvottelukunta (KETSU): Allyylipropyylidisulfidi * ChemBlink: Allyl Propyl Disulfide Luokka:Sulfidit
Ballerupin kunta

Ballerup on pääkaupunkialueella Tanskassa sijaitseva kunta. Vuoden 2020 alussa kunnassa oli 48 790 asukasta, ja sen pinta-ala oli 33,9 neliökilometriä. Kunnan keskustaajama on myös nimeltään Ballerup. Kunta perustettiin vuonna 1970. Vuoden 2007 kuntauudistuksessa kunta pysyi entisellään. Ballerupin kunnassa sijaitsevallaa Lautrup Parkin teollisuusalueella on huomattava keskittymä yksityisiä tutkimus- ja hightech-yrityksiä, joten aluetta kutsutaan välillä nimellä "Tanskan Silicon Valley". Alueen yritykset työllistävät liki 40 000 ihmistä. Ballerupissa 1940- ja 1950-luvulla toiminut Cheminova-yhtiö on aiheuttanut alueella suuria ympäristövahinkoja hautaamalla jätetynnyreitä maan alle. Ne pilasivat 1980-luvun alussa fenolivuodolla alueen pohjavedet pitkäksi aikaa. ==Seurakunnat== Seuraavassa on esitetty luettelo kunnan alueella sijaitsevista seurakunnista (). Luettelon numerot viittaavat oheisen kartan numeroihin. * 1: Maløv Sogn * 2: Ballerup Sogn * 3: Pederstrup Sogn * 4: Skovlunde Sogn ==Lähteet== * Kommunefakta ==Aiheesta muualla== * Ballerupin kunnan kotisivut Luokka:Tanskan pääkaupunkialueen kunnat
Andrew Newberg

Andrew Newberg on yksi neuroteologian uranuurtajista. Andrew Newberg toimii avustavana professorina radiologian osastolla Pennsylvanian yliopiston sairaalassa ja lisäksi hän työskentelee psykiatrian ja uskontotieteen laitoksella. Hän valmistui Pennsylvanian yliopiston lääketieteen laitokselta lääketieteen tohtoriksi vuonna 1993. == Neuroteologia == Newberg tutki fransiskaaninunnien ja buddhalaisten aivojen toimintaa syvän rukouksen tai meditaation aikana PET-laitteella. Tutkimuksissa kävi ilmi, että fransiskaaninunnien otsalohkot aktivoituivat rukouksen aikana, mutta päälakilohkon toiminta vaimeni, mikä Newbergin mukaan liittyy uskonnolliseen ajasta ja paikasta irrottautumisen tunteeseen ja Jumalan läsnäolon kokemuksiin. Samanlaisia aivotoiminnan muutoksia oli havaittavissa myös buddhalaisilla meditoijilla. Erona oli kuitenkin se, että nunnilla aktivoitui kielellinen alue aivoista, kun taas buddhalaisilla aktivoitui visuaalinen alue, mikä liittyy erilaisiin meditaatio- ja rukoilutapoihin.Divining the brain. Newbergin mukaan hänen tutkimuksensa perusteella ei voi kuitenkaan arvioida uskonnollisten kokemusten ”objektiivista totuudenmukaisuutta”. Tutkimus ei hänen mukaansa pysty myöskään antamaan vastausta kysymykseen, onko ihmisellä kuolematon sielu tai onko Jumala olemassa. Se voidaan kuitenkin hänen mukaansa sanoa, että mikäli Jumala on olemassa, se pitää kokea aivojen välityksellä. Selvää on myös, että hengellinen elämä saa aivoissa aikaan biologisia muutoksia . == Julkaisut == === Kirjat === *Newberg Andrew (with Mark Waldman), Why We Believe What We Believe: Uncovering Our Biological Need for Meaning, Spirituality, and Truth,, Free Press, 2006, ISBN 0-7432-7497-0 *Newberg Andrew (with Eugene d’Aquili, and Rause, Vince), Why God Won’t Go Away: Brain Science and the Biology of Belief, New York: Ballantine Books, 2001, ISBN 0-345-44033-1 *Newberg Andrew(with Eugene d’Aquili), The Mystical Mind: Probing the Biology of Religious Experience, Fortress, 1999. == Lähteet == == Aiheesta muualla == * Andrew Newbergin kotisivu Luokka:Yhdysvaltalaiset neurotieteilijät Luokka:Syntymävuosi puuttuu Luokka:Elävät henkilöt
Hietakenguru

Hietakenguru (Notamacropus agilis) on Notamacropus-sukuun kuuluva kengurulaji, joka elää Pohjois-Australiassa ja Uudessa-Guineassa. Se on yleisin Pohjois- Australiassa vallabeiksi kutsuttavista kenguruista. Sen turkki on hiekan värinen ja muuttuu tummemmaksi alavartalolla. Hietakenguru on sosiaalinen eläin, ja sen ravintona ovat ruohokasvit. Nisäkäsnimistötoimikunta on ehdottanut lajille uutta suomenkielistä nimeä nopsakenguru. == Lähteet == Luokka:Kengurut
Freie Universität Berlin

Freie Universität Berlin (lyh. FU Berlin, suom. Berliinin vapaa yliopisto) on yksi Berliinin neljästä yliopistosta. Siellä opiskelee noin 38 000 opiskelijaa (talvilukukausi 2019–2020). Yliopisto perustettiin vuonna 1948 Länsi- Berliiniin, kun Berliinin ykkösyliopisto, Humboldt-yliopisto, jäi Itä- Berliinin puolelle. 1980-luvulla se oli koko Saksan yliopistoista suurin, tuolloin siellä opiskeli peräti 66 000 opiskelijaa. Saksan opetus- ja tutkimusministeriö on määritellyt Freie Universität Berlinin yhdeksi Saksan yhdestätoista huippuyliopistosta. Opiskelupaikoista käydään kovaa kilpailua – esimerkiksi vuonna 2013 kandidaattiohjelmiin haki 33 000 opiskelijaa, kun opiskelijapaikkoja oli tarjolla vain 4 300\. Vuoden 2018 Times Higher Education -yliopistoranking-listalla Freie Universität Berlin oli koko maailmassa sijalla 88. Kansainvälisissä vertailuissa yliopisto on pärjännyt hyvin erityisesti humanistisilla ja yhteiskuntatieteellisillä aloilla. Tunnettuihin alumneihin kuuluvat muun muassa Nobel-palkitut Herta Müller, Gerhard Ertl, Reinhard Selten ja Ernst Ruska sekä Saksan entinen presidentti Roman Herzog. ==Lähteet== ==Aiheesta muualla== * Viralliset sivut. Luokka:Berliini Luokka:Saksan yliopistot
Bi Kidude

Bi Kidude (k. 17. huhtikuuta 2013) oli tansanialainen maailmanmusiikin esittäjä ja taarab-musiikin tunnetuimpia nimiä. Kidude, oikealta nimeltään Fatma binti Baraka, syntyi seitsenlapsiseen perheeseen sansibarilaisessa kylässä. Hän aloitti esiintymisen 1920-luvulla ja joutui 13-vuotiaana pakenemaan kotisaareltaan pakkoavioliittoa. Hän esiintyi myöhemmällä urallaan myös ulkomailla ja sai kansainvälistä menestystä sooloalbumillaan Zanzibar. Bi Kidudelle myönnettiin vuonna 2005 arvostettu WOMEX-palkinto elinikäisistä saavutuksista maailmanmusiikin alalla. Hänen elämästään on tehty dokumenttielokuva As Old as My Tongue: The Myth and Life of Bi Kidude (2006). == Ikä == Kiduden tarkkaa syntymäaikaa ei tiedetä, mutta hänen uskotaan ennättäneen yli 90 vuoden ikään. Kidude oli eittämättä iäkkäimpiä yhä esiintyviä muusikoita; äärimmäisillään hän väitti olleensa jo 113-vuotias, mutta hänestä kertovan dokumenttielokuvan tekijät olettivat naisen olevan korkeintaan 97-vuotias.http://origin-www.britishcouncil.org/sr/print- page?id=763092 == Lähteet == == Aiheesta muualla == * Luokka:Tansanialaiset muusikot Luokka:Syntymävuosi tuntematon Luokka:Vuonna 2013 kuolleet
Amerikan go-liitto

Amerikan go-liitto (AGA) on amerikkalainen keskusjärjestö, joka pyrkii toiminnallaan edistämään gon asemaa yhdysvalloissa. AGA:n perusti shakkimestari Edward Lasker ystäviensä kanssa New Yorkissa vuonna 1937. Amerikan go-liitto on yksi vanhimmista länsimaisista go-liitoista. AGA julkaisee kahdesti viikossa internetissä The American Go E-Journal lehteä ja vuosikirjan joka vuosi. AGA ylläpitää kansallista gon pelaajien luokittelujärjestelmää, järjestää vuosittaisia tapahtumia (esimerkiksi Amerikan go-kongressin) ja valitsee Pohjois-Amerikan edustajat kansainvälisiin turnauksiin. Amerikan go-liitto on kehittänyt oman gon sääntöjen muunnelmansa, jossa pyritään sovittamaan yhteen japanilaisten ja kiinalaisten sääntöjen eroavaisuuksia. == Aiheesta muualla == * American Go Association – Amerikan go-liiton viralliset sivut. Luokka:Go
Lahden urheilukeskus

Lahden urheilukeskus on merkittävä urheilun keskittymä Lahden Salpausselällä . Urheilukeskuksessa on Lahden stadion, joka toimii kesällä yleisurheilu- ja jalkapallostadionina ja talvella hiihtostadionina. Sen vieressä ovat Lahden hyppyrimäet, jotka rakennettiin hyödyntäen mäenrinteen viereistä suppaa , ja Lahden jäähalli. Urheilukeskus toimii jokavuotisten Salpausselän kisojen näyttämönä. Urheilukeskuksesta lähtee hiihto- ja kävelyreittejä Salpausselän suuntaan. Hiihtostadionin pääkatsomorakennuksessa on muun muassa juoksurata, jolla harjoitellaan talvisin. Rakennuksessa on myös esimerkiksi Lahden Hiihtoseuran, Lahden Kalevan ja Lahden Ahkeran toimistot. Lahden Hiihtomuseo sijaitsee mäkikatsomorakennuksessa. Aivan urheilukeskuksen tuntumassa on myös Lahden vanha ravirata, joka nykyään on muun muassa BMX-pyöräilijöiden käytössä. Monttu Kino on stadionin vuosittainen elokuvafestivaali. Näytökset esitetään elo-syyskuun vaihteessa. Katettu katsomo, jättiscreeni ja äänentoisto tarjoavat erityisen walk-in-movie-elämyksen. == Lähteet == == Aiheesta muualla == Luokka:Lahden urheilupaikat Luokka:Salpausselkä Geopark
Brøndbyn kunta

Brøndby on Pääkaupunkialueella Tanskassa sijaitseva kunta. Vuoden 2020 huhtikuussa kunnassa oli 35 098 asukasta, ja sen pinta-ala oli 21,0 neliökilometriä. Kunnan keskustaajama on myös nimeltään Brøndby. Kunta sijaitsee rannikolla noin 15 kilometriä Kööpenhaminasta länteen. Kunta koostuu neljästä osasta (Brøndbyøster, Brøndby Nord, Brøndbyvester sekä Brøndby Strand), joita erottavat isot viheralueet. Brøndbyvesterissä on kaksi pronssikautista hautapaikkaa ja muuallakin Brøndbyssä on tehty arkeologisia löytöjä. Nimi Brøndby esiintyy tanskalaisissa dokumenteissa ensimmäisen kerran 1020-luvulla. Kunnassa oli vielä vuonna 1950 vain 5 000 asukasta, mutta asukasluku kasvoi aluerakentamisen myötä voimakkaasti aina 1970-luvun loppuun asti. Brøndbyssä asuu myös runsaasti maahanmuuttajia, niinpä kunnassa on asukkaita noin 80 eri maasta. Brøndbyn läpi kulkee kolme isoa moottoritietä sekä Kööpenhamina-Roskilde ja Kööpenhamina-Køge -rautatiet. Kansainvälisesti tunnetun Brøndby IF -jalkapalloseuran kotistadion sijaitsee Brøndbyssä, lisäksi useimmilla tanskalaisilla urheilujärjestöillä on pääkonttorinsa Brøndbyssä. Brøndbyn huvivenesatamassa on 500 venepaikkaa. ==Seurakunnat== Seuraavassa on esitetty luettelo kunnan alueella sijaitsevista seurakunnista (). Luettelon numerot viittaavat oheisen kartan numeroihin. * 1: Brøndbyvester Sogn * 2: Nygårds Sogn * 3: Brøndbyøster Sogn * 4: Brøndby Strand Sogn == Lähteet == *Kommunefakta *Brøndby Lokalarkivet === Viitteet === ==Aiheesta muualla== * Brøndbyn kunnan kotisivut *